మూడు సంస్కరణలతో చైనాను దాటిపోతాం.. జిఎస్టి లెక్క వచ్చే ఏడాది ర్యాంకింగ్లోపెరగనున్న పెట్టుబడులు, భారీగా కొలువులుఈజ్ ఆఫ్ డూయింగ్ బిజినె్సలో  ర్యాంకింగ్ ఒక్క ఊపులో 30 స్థానాల మేర ఎగబాకడంతో  కేంద్ర ప్రభుత్వంలో ఎక్కడలేని జోష్ కనిపిస్తోంది. మరింత దూకుడుగా సంస్కరణలను ప్రవేశపెట్టి వ్యాపార సౌలభ్యాన్ని ఇంకా మెరుగుపరచాలని ప్రభుత్వం భావిస్తోంది. వచ్చే ఏడాది జాబితాలో ఏకంగా 50 స్థానాలను లంఘించి టాప్ 50లో చేరాలని టార్గెట్గా పెట్టుకుంది. ఇందుకోసం  వివిధ రంగాల్లో దాదాపు 200 సంస్కరణలకు ప్రభుత్వం  సిద్ధమవుతోంది.ముంబై: భారత్ మరింత భారీ ఎత్తున ఆర్థిక సంస్కరణలకు సిద్ధమవుతోంది. దేశంలో వ్యాపార సౌలభ్య వాతావరణాన్ని పెంచడమే లక్ష్యంగా 200 సంస్కరణలను అమలు చేస్తోంది. ‘‘ఈ సంవత్సరం ఇప్పటికే 122 సంస్కరణలు అమ లు చేశాం. ఈ విషయాన్ని పరిగణనలోకి తీసుకోవాలని ప్రపంచ బ్యాంకును కోరాం. వ్యాపార సౌలభ్యం కోసం ఈ సంవత్సరం మరో 90 సంస్కరణలు అమలు చేయబోతున్నాం’’  అని బుధవారం సిఐఐ నిర్వహించిన ఒక సదస్సుకు హాజరైన కేంద్ర ప్రభుత్వ పారిశ్రామిక విధానం, ప్రోత్సాహక శాఖ (డిఐపిపి) కార్యదర్శి రమేశ్ అభిషేక్ చెప్పారు.  మంగళవారం ప్రపంచ బ్యాంక్ విడుదల చేసిన అత్యంత వ్యాపార సౌలభ్యం ఉన్న 190 దేశాల జాబితాలో మన దేశానికి 100వ స్థానం లభించిన విషయం తెలిసిందే.  గత ఏడాతో పోలిస్తే భారత్ ఈసారి ఏకంగా ఒకేసారి 30 స్థానాలు ముందుకు దూసుకు వచ్చింది. దీంతో వచ్చే ఏడాది విడుదల చేసే జాబితాలో తొలి 50 దేశాల జాబితాలో స్థానం సంపాదించాలని మోదీ సర్కార్ లక్ష్యంగా పెట్టుకుంది.అందరి నుంచి ఫీడ్ బ్యాక్ ప్రపంచ బ్యాంక్ ర్యాంకింగ్లో ఒకేసారి 30 స్థానాలు ముందుకురావడం ఆషామాషి విషయం కాదని రమేశ్ అభిషేక్ అన్నారు. దేశంలో వ్యాపార సౌలభ్యాన్ని మరింత పెంచేందుకు తీసుకోవాల్సిన చర్యలు, వాటి అమలుపై తమ శాఖ ఇప్పటికే సంబంధిత ప్రభుత్వ శాఖలు, వర్గాలతో చర్చిస్తున్నట్టు చెప్పారు. ఇందుకోసం అందరి నుంచి ఫీడ్ బ్యాక్  తీసుకుంటున్నట్టు వెల్లడించారు. జిఎ్సటి చెప్పుకోదగ్గ ప్రధాన సంస్కరణ అని ప్రపంచ బ్యాంక్ నివేదిక  గుర్తించిన విషయాన్ని రమేశ్ గుర్తు చేశారు. దీంతో వచ్చే ఏడాది విడుదల చేసే జాబితాలో మన దేశం మరింత ముందుకు వచ్చే అవకాశం ఉందన్నారు. రాష్ట్రాలు కూడా ఇందుకోసం కలిసి రావాలని కోరారు. మౌలిక సదుపాయాలు, పరిశ్రమలకు అనుకూలమైన కార్మిక  చట్టాల ద్వారా రాష్ట్రాలు పెట్టుబడుల కోసం పోటీపడాలన్నారు. కార్మికుల నైపుణ్యాలకు మెరుగుపెట్టే శిక్షణతోపాటు నిర్ణీత కాలం పాటు మాత్రమే ఉండే ఉద్యోగాలనూ ప్రోత్సహించాలన్నారు.మరిన్ని పెట్టుబడులు, ఉద్యోగాలు ప్రపంచ బ్యాంక్ తాజా నివేదికపై ఇటీవల పదవీ విరమణ చేసిన కేంద్ర ఆర్థిక మంత్రిత్వ శాఖ ఇద్దరు ఉన్నతాధికారులూ హర్షం వ్యక్తం చేశారు. దీంతో ప్రైవేట్ పెట్టుబడులు పెరిగి ఆర్థిక వృద్ధితోపాటు ఉద్యోగ అవకాశాలూ పెరుగుతాయని ఆర్థిక వ్యవహారాల మాజీ కార్యదర్శి శక్తికాంత దాస్ అన్నారు. ఇప్పటికే  చేపట్టిన సంస్కరణలో భవిష్యత్లో మన దేశ ర్యాంకింగ్ మరింత మెరుగు పడుతుందన్నారు. కేంద్ర-రాష్ట్ర ప్రభుత్వాలు దృఢ సంకల్పంతో ఉమ్మడిగా తీసుకున్న నిర్ణయాలే మన దేశాన్ని ఈ స్థాయికి చేర్చాయని మంగళవారమే పదవీ విరమణ చేసిన ఆర్థిక మంత్రిత్వ శాఖ కార్యదర్శి అశోక్ లవాసా ట్వీట్ చేశారు. జిఎ్సటితో మరింత బూస్ట్ జిఎ్సటి అమలుతో వచ్చే ఏడాది ర్యాంకింగ్లో భారత్ మరింత ముందుకు దూసుకుపోతుందని బ్యాంకింగ్, ఆర్థిక నిపుణులు చెబుతున్నారు. వ్యాపార సౌలభ్య జాబితాను రూపొందించేటపుడు ప్రపంచ బ్యాంక్ ఈ సంవ్సరం జూన్ 1 వరకు తీసుకున్న సంస్కరణల అమలును మాత్రమే పరిగణనలోకి తీసుకుంది. అత్యంత కీలకమైన జిఎ్సటి ఈ సంవత్సరం జూలై 1 నుంచి అమల్లోకి వచ్చింది. దీంతో వచ్చే ఏడాది మన ర్యాంకింగ్ మరింత మెరుగు పడుతుందని యెస్ బ్యాంక్ ఎండి రాణా కపూర్, యాక్సిస్ బ్యాంక్ ఎండి శిఖా శర్మ అన్నారు.చైనాకూ  సవాలే.. ఇప్పటి వరకు వ్యాపార సౌలభ్యం విషయంలో చైనా మన కంటే ఎంతో ముందుంది. ఈ సంవత్సరం మన దేశం ఏకంగా 30 స్థానాలు ముందుకు వచ్చినా, చైనా ఇప్పటికీ 78వ స్థానంతో మన కంటే 22 స్థానాలు ముందుంది. ఆస్తుల రిజిస్ట్రేషన్, కాంట్రాక్టుల అమలు, దివాలా కేసుల పరిష్కారం విషయంలో చైనాతో పోలిస్తే మన దేశం బాగా వెనకబడి ఉంది. సంస్కరణల ద్వారా ఈ విషయాలు కూడా యుద్ధ ప్రాతిపదికన అమలు చేస్తే వచ్చే ఏడాదే ప్రపంచ బ్యాంక్ వ్యాపార సౌలభ్య దేశాల జాబితాలో చైనాను పక్కకు నెట్టడం ఏ మాత్రం సమస్య కాదని నిపుణులు భావిస్తున్నారు.ప్రపంచ బ్యాంక్ వచ్చే ఏడాది రూపొందించే జాబితా కోసం జిఎ్సటిని తప్పకుండా పరిగణనలోకి తీసుకుంటుంది. దాంతో మన దేశం స్థానం తప్పకుండా మరింత మెరుగుపడుతుంది.-రాణా కపూర్, ఎండి, యెస్ బ్యాంక్భారత్ ర్యాంకింగ్ మరింత మెరుగుపడాలంటే కొత్త వ్యాపారాలు ప్రారంభించడం, విదేశీ వాణిజ్యం, భూ సంస్కరణల విషయాల్లో భారత్ మరిన్ని సంస్కరణలు అమలు చేయాలి.- నిలయ వర్మ, కెపిఎంజి పార్ట్నర్
moodu samskaranalato chainanu daatipotam.. jst lekka vache edaadi rankingloperaganuna pettubadulu, bhariga koluvuluise af dooing bijinesalo  ranking okka oopulo 30 sthaanaala mera egabaakadamtho  kendra prabhutvamlo ekkadaleni josh kanipistondi. marinta dookudugaa samskaranalanu pravesapetti vyapara soulabhyaanni inka meruguparachaalani prabhutvam bhaavistondi. vache edaadi jaabitaalo ekamgaa 50 sthaanaalanu langhinchi tap 50loo cheralani targetga pettukundi. indukosam  vividha rangaallo daadaapu 200 samskaranalaku prabhutvam  siddhamavutondi.mumbai: bharat marinta bhari ettuna aardhika samskaranalaku siddhamavutondi. desamlo vyapara soulabhya vaataavaranaanni penchadame lakshyamgaa 200 samskaranalanu amalu chestondi. ‘‘ee samvatsaram ippatike 122 samskaranalu ama lu chesham. ee vishayaanni parigananaloki teesukovaalani prapancha byaankunu koram. vyapara soulabhyam kosam ee samvatsaram maro 90 samskaranalu amalu cheyabotunnam’’  ani budhavaaram cii nirvahinchina oka sadassuku haajaraina kendra prabhutva paarisraamika vidhaanam, prothsaahaka saakha (dipp) kaaryadarsi ramesh abhishek cheppaaru.  mangalavaaram prapancha bank vidudala chesina atyanta vyapara soulabhyam unna 190 deshaala jaabitaalo mana deshaniki 100va sthaanam labhinchina vishayam telisinde.  gatha edaatho poliste bharat eesaari ekamgaa okesari 30 sthaanaalu munduku doosuku vachindi. deentho vache edaadi vidudala chese jaabitaalo toli 50 deshaala jaabitaalo sthaanam sampaadinchaalani modii sarkar lakshyamgaa pettukundi.andari nunchi feed byak prapancha bank rankinglo okesari 30 sthaanaalu mundukuravadam ashamashi vishayam kaadani ramesh abhishek annaru. desamlo vyapara soulabhyaanni marinta penchenduku teesukovaalsina charyalu, vaati amalupai tama saakha ippatike sambandhita prabhutva saakhalu, vargaalato charchistunnattu cheppaaru. indukosam andari nunchi feed byak  teesukuntunnattu velladinchaaru. jst cheppukodagga pradhaana samskarana ani prapancha bank nivedika  gurtinchina vishayaanni ramesh gurtu chesaru. deentho vache edaadi vidudala chese jaabitaalo mana desham marinta munduku vache avakaasam undannaaru. rashtralu kuudaa indukosam kalisi ravalani koraru. moulika sadupaayaalu, parisramalaku anukuulamaina kaarmika  chattala dwara rashtralu pettubadula kosam potipadalannaru. kaarmikula naipunyaalaku merugupette shikshanhathopaatu nirneeta kaalam paatu matrame unde udyogaalanuu prothsahinchaalannaaru.marinni pettubadulu, udyogaalu prapancha bank taja nivedikapai iteevala padavee viramana chesina kendra aardhika mantritva saakha iddaru unnataadhikaaruluu harsham vyaktam chesaru. deentho private pettubadulu perigi aardhika vruddhithopaatu udyoga avakaasaaluu perugutaayani aardhika vyavahaaraala maji kaaryadarsi saktikaanta das annaru. ippatike  chepattina samskaranalo bhavishyatlo mana desha ranking marinta merugu padutundannaru. kendra-rashtra prabhutvaalu drudha sankalpamtho ummadigaa teesukunna nirnayaale mana deshaanni ee sthaayiki cherchaayani mangalavarame padavee viramana chesina aardhika mantritva saakha kaaryadarsi ashok lawasa tweet chesaru. jstto marinta boost jst amalutho vache edaadi rankinglo bharat marinta munduku doosukupotundani banking, aardhika nipunulu chebutunnaru. vyapara soulabhya jaabitaanu roopondinchetapudu prapancha bank ee samvsaram joon 1 varaku teesukunna samskaranala amalunu matrame parigananaloki teesukundi. atyanta keelakamaina jst ee samvatsaram juulai 1 nunchi amalloki vachindi. deentho vache edaadi mana ranking marinta merugu padutundani yess bank endi raanaa kapur, accis bank endi sikha sharma annaru.chainaakuu  savale.. ippati varaku vyapara soulabhyam vishayamlo chaina mana kante entho mundundi. ee samvatsaram mana desham ekamgaa 30 sthaanaalu munduku vachina, chaina ippatikee 78va sthaanamtho mana kante 22 sthaanaalu mundundi. aastula resistration, contractula amalu, diwala kesula parishkaaram vishayamlo chainatho poliste mana desham baga venakabadi undi. samskaranala dwara ee vishayaalu kuudaa yuddha praatipadikana amalu cheste vache edade prapancha bank vyapara soulabhya deshaala jaabitaalo chainanu pakkaku nettadam e maatram samasya kaadani nipunulu bhaavistunnaaru.prapancha bank vache edaadi roopondinche jabita kosam jstni tappakunda parigananaloki teesukuntundi. daamto mana desham sthaanam tappakunda marinta merugupadutundi.-raanaa kapur, endi, yess byankbharat ranking marinta merugupadalante kotta vyaapaaraalu praarambhinchadam, videshee vaanijyam, bhoo samskaranala vishayaallo bharat marinni samskaranalu amalu cheyali.- nilaya varma, kpmg partner